তিনি মার্কিন যুক্তরাষ্ট্রে ছুটি কাটাচ্ছেন। সুগারপোভা ব্র্যান্ডের প্রচারের পাশাপাশি চিত্রপ্রদর্শনী অনুষ্ঠানে বিশেষ অতিথি হিসাবে উপস্থিত থাকার আমন্ত্রণও পাচ্ছেন। রবিবার ফেসবুকে সেই ছবি পোস্ট করে শারাপোভা বলেছেন, ‘অন্যভাবে জীবনটাকে উপভোগ করছি’। 
শনিবার মার্কিন যুক্তরাষ্ট্রের একটি বেসরকারি চ্যানেলে দেওয়া সাক্ষাৎকারে তিনি বলেছেন, ‘‘জীবনে আমি কয়েকটি মূল্যবোধ নিয়ে চলি। একজন খেলোয়াড় হিসাবে আমি এটা উপলব্ধি করেছি যে, ভাল বা খারাপ সময়ে নিজেকে স্থির রাখতে গেলে চিন্তাভাবনায় ভারসাম্য আনা প্রয়োজন।’’ আরও বলেছেন, ‘‘কেনাকাটার প্রতি প্রচণ্ড আগ্রহ থাকলেও গয়না বেশি পরি না। আমার গলায় শুধু একটাই সোনার হার রয়েছে। তাতে একটি ক্রশ লাগানো রয়েছে। এটা আমি কোনও সময়ের জন্য খুলি না। ছোটবেলায় এই চেন আমাকে বাবা উপহার দিয়েছিলেন। তাকে আমি নিজের থেকে আলাদা করার কথা ভাবতেই পারি না।’’